CELEX: 32007R0652
Language: hu
Date: 2007-06-08 00:00:00
Title: A Bizottság 652/2007/EK rendelete ( 2007. június 8. ) az egyes áruk Kombinált Nómenklatúra szerinti besorolásáról

14.6.2007   
            
            
               HU
            
            
               Az Európai Unió Hivatalos Lapja
            
            
               L 153/6
            
         
      A BIZOTTSÁG 652/2007/EK RENDELETE
   
   (2007. június 8.)
   az egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. június 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 580/2007/EK tanácsi rendelettel (HL L 138., 2007.5.30., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Meghatározott típusú mobiltelefon másolata (úgynevezett mobiltelefon „imitáció”).
                              A termék főként műanyagból készül, nem tartalmaz elektronikus alkatrészeket.
                              Mérete, kialakítása és súlya azonos a mintául szolgáló mobiltelefontípus jellemzőivel.
                              A termék olyan gombokkal rendelkezik, amelyek a valódi gomb megnyomásának érzetét keltik.
                           
                        
               
                  3926 90 97
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 3926, 3926 90 és 3926 90 97 KN-kód szövege határozza meg.
                  A termék kialakítása és azon tény alapján, hogy nem rendelkezik a mobiltelefon funkcióival, nem sorolható a 8517 vámtarifaszám alá.
                  Bár a termék egy meghatározott mobiltelefontípus másolata – úgy néz ki, mint egy mobiltelefon, és olyan gombjai vannak, mint egy mobiltelefonnak –, nem rendelkezik a szóban forgó típus egyetlen más jellemzőjével vagy tulajdonságával sem. Fő rendeltetése annak bemutatása, hogy egy bizonyos mobiltelefontípus hogy néz ki. A termék ezért nem sorolható a 9023 vámtarifaszám alá.
                  A terméket alkotóanyaga (műanyag) szerint kell besorolni.
               
            
                  
                              2.
                           
                           
                              Úgynevezett, önmagától felfújódó matrac szabadtéri használatra a következő méretekkel: 185 cm (hossz), 66 cm (szélesség) és 3,8 cm (magasság).
                              A matrac külső felülete szintetikus szálból készült szövetből, belső oldala nyíltcellás poliuretánhabból készült műanyagrétegből (vastagsága kb. 3,5 cm) áll.
                              A nejlonréteg felülete növeli a tapadást más termékekkel (pl. hálózsákkal), és tartósan ellenáll a szennyeződésnek, a nedvességnek és a kilyukadásnak.
                              Olyan szeleppel van ellátva, amely beengedi a levegőt, amikor a matrac nincs összetekerve, és kiengedi, amikor a matrac összetekert.
                           
                        
               
                  6306 40 00
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 6306 és a 6306 40 00 KN-kód szövege határozza meg.
                  Objektív jellemzői alapján (tapadás, ellenállás a szennyeződésnek, tartósság) és amiatt, hogy szabadban történő használatra szolgál, a termék kempingcikk.
                  A termék nem tartozik a 94. Árucsoportba, mivel az felfújható matrac (lásd a 94. árucsoporthoz tartozó megjegyzések 1. a) pontját).
                  A termék így a 6306 40 00 KN-kód alá sorolandó, mint kempingcikk, felfújható textilmatrac.
               
            
                  
                              3.
                           
                           
                              „Katamarán” típusú személyszállításra tervezett vízi jármű.
                              Hossza hozzávetőlegesen 49 méter, és maximális sebessége 34 csomó (körülbelül 63 km/h). Legfeljebb 600 személy szállítására alkalmas.
                              Folyókon, folyók tölcsértorkolataiban vagy part menti vizeken történő hajózásra tervezték, azonban úgy építették meg, hogy utasok nélkül tengervízi hajózásra is alkalmas legyen.
                              Nem arra építették, hogy a parttól 20 tengeri mérföldnél (kb. 37 km) nagyobb távolságra utasokat szállítson.
                           
                        
               
                  8901 10 90
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 8901, 8901 10 és 8901 10 90 KN-kód szövege határozza meg.
                  A katamarán folyókon, folyók tölcsértorkolataiban vagy part menti vizeken történő személyszállításra tervezett vízi jármű. Mivel nem arra építették, hogy a parttól bizonyos távolságon túl utasokat szállítson, ezért nem „személyszállító” tengerjáró hajó. Ennek következtében nem tekinthető „tengerjáró hajónak” (lásd a 89. árucsoporthoz tartozó kiegészítő megjegyzések 1. pontját).
               
            
                  
                              4.
                           
                           
                              Főként műanyagból készített, farostlemez alapzatra helyezett, csökkentett méretű (méretarányos) futballstadion-modell.
                              Nem tartalmaz mozgatható alkatrészeket.
                           
                        
               
                  9503 00 95
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 9503 00 és a 9503 00 95 KN-kód szövege határozza meg.
                  A termék nem sorolható be a 9023 vtsz. alá, mert nem szemléltetés céljára tervezték.
                  Nem sorolható be alapanyaga szerint, mert ez egy, a 9503 vtsz. alá tartozó, szórakoztatás céljára szánt, csökkentett méretű (méretarányos) modell. Az ilyen modell lehet nem működő, vagy csak kiállításra vagy megtekintésre és nem játszásra tervezett.